Document ID: 31994R1989

NEUVOSTON ASETUS (EY) N:o 1989/94,
annettu 27 päivänä heinäkuuta 1994,
Afrikan, Karibian ja Tyynenmeren (AKT) valtioista peräisin olevaa rommia, taffiaa ja arrakkia koskevan yhteisön tariffikiintiön avaamisesta ja hallinnoinnista (1994/1995)
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 113 artiklan,
ottaa huomioon komission ehdotuksen,
sekä katsoo, että
neljäs AKT-ETY -yleissopimus(1) tuli voimaan 1 päivänä syyskuuta 1991,
mainitun sopimuksen pöytäkirjassa N:o 6 määrätään, että alkoholin yhteisen markkinajärjestelyn voimaantuloon asti CN-koodeihin 2208 40 10, 2208 40 90, 2208 90 11 ja 2208 90 19 kuuluvia ja Afrikan, Karibian ja Tyynenmeren (AKT) valtioista peräisin olevia tuotteita saa tuoda yhteisöön tullitta sellaisin edellytyksin, jotka mahdollistavat AKT-valtioiden ja yhteisön sekä jäsen valtioiden kestinaisten perinteisten kauppavirtojen kehityksen; yhteisö vahvistaa 31 päivään joulukuuta 1995 asti vuosittain ne määrät, jotka voidaan tuoda tullitta; mainitun pöytäkirjan mukaisesti kiintiön suuruus vuosina 1994 ja 1995 on yhtä kuin edelli sen vuoden kiintiön määrä, johon lisätään 20 000 hehtolitraa puhdasta alkoholia,
vuosittaisen tariffikiintiön määräksi 1 päivän heinäkuuta 1993 ja 30 päivän kesäkuuta 1994 väliselle ajanjaksolle on vahvistettu 224 827 hehtolitraa puhdasta alkoholia; tähän määrään olisi lisättävä 10 000 hehtolitraa puhdasta alkoholia vuoden 1994 toiselle vuosipuoliskolle ja 10 000 hehtolitraa puhdasta alkoholia vuoden 1995 ensimmäiselle vuosipuoliskolle; vuosittaisen tariffikiintiön määräksi 1 päivän heinäkuuta 1994 ja 30 päivän kesäkuuta 1995 väliselle ajanjaksolle vahvistetaan 244 827 hehtolitraa puhdasta alkoholia,
kaikille yhteisön tuojille olisi erityisesti taattava tasavertainen ja jatkuva mahdollisuus käyttää kyseistä kiintiötä ja tätä kiintiötä varten säädettyjen tullien keskeytymätön soveltaminen kyseisten tuotteiden tuonnissa kaikkiin jäsenvaltioihin kiintiön täyttymiseen saakka; yhteisön olisi tehtävä päätös kiintiön avaamisesta kansainvälisten velvoitteidensa mukaisesti; mikään ei kuitenkaan estä sitä, että näiden kiintiöiden yhteisen hallinnon tehokkuuden varmistamiseksi jäsenvaltioille annetaan lupa lukea kiintiöihin tarvitsemansa tosiasiallisia tuonteja vastaavat määrät; tällainen hallinnointitapa edellyttäisi kuitenkin läheistä yhteistyötä jäsenvaltioiden ja komission välillä, jonka on erityisesti voitava seurata kiintiöiden täyttymistä ja ilmoitettava siitä jäsenvaltioille,
olisi säädettävä toimenpiteistä sen varmistamiseksi, että pöytäkirjaa N:o 6 sovelletaan edellytyksin, jotka mahdollistavat toisaalta AKT-valtioiden ja yhteisön, ja toisaalta jäsenvaltioiden keskinäisten perinteisten kauppavirtojen kehityksen, ja
Belgian kuningaskunnan, Alankomaiden kuningaskunnan ja Luxemburgin suurherttuakunnan muodostaessa Benelux-talousunionin ja tämän unionin edustaessa niitä kiintiöiden hallintoon liittyvän toimenpiteen voi suorittaa yksi sen jäsenistä,
ON ANTANUT TÄMÄN ASETUKSEN:
1 artikla
1 Jäljempänä nimettyt ja Afrikan, Karibian ja Tyynenmeren (AKT) valtioista peräisin olevat tuotteet tuodaan yhteisöön tullitta jäljempänä ilmoitetun yhteisön tariffikiintiön rajoissa 1 päivästä heinäkuuta 1994 alkaen 30 päivään kesäkuuta 1995 asti.
TAULUKON PAIKKA
2 artikla
Edellä 1 artiklassa tarkoitettua tariffikiintiötä hallinnoi komissio, joka voi toteuttaa tarvittavat hallinnolliset toimenpiteet tehokkaan hallinnon varmistamiseksi.
3 artikla
Jos tuoja esittää jäsenvaltiossa vapaaseen liikkeeseen luovutusta koskevan ilmoituksen, jossa on tullietuushakemus tässä asetuksessa tarkoitetulle tuotteelle, ja jos tulliviranomaiset vastaanottavat tämän ilmoituksen, kyseinen jäsenvaltio lukee kiintiöön komissiolle lähetettävällä tiedonannolla tarvettaan vastaavan määrän.
Kiintiöön lukemista koskevat hakemukset, joissa mainittujen ilmoitusten vastaanottamispäivä on ilmoitettu, lähetetään viivytyksettä komissiolle.
Komissio antaa luvan kiintiöön lukemiseen sen ajankohdan perusteella, jossa kyseisen jäsenvaltion tulliviranomaiset ovat vastaanottaneet vapaaseen liikkeeseen luovutusta koskevat ilmoitukset, siltä osin kuin käytettävissä oleva määrä sen sallii.
Jos jäsenvaltio ei käytä kiintiöön luettuja määriä, sen on palautettava ne mahdollisimman pian kiintiöön.
Jos pyydetyt määrät ylittävät kiintiössä jäljellä olevan määrän, kiintiö jaetaan suhteessa haettuihin määriin. Komissio ilmoittaa jäsenvaltioille kiintiöön luetuista määristä.
4 artikla
Jokaisen jäsenvaltion on taattava tuojille tasavertainen ja jatkuva mahdollisuus käyttää kiintiötä, sikäli kuin sen käytettävissä oleva määrä sen sallii.
5 artikla
Jäsenvaltioiden ja komission on oltava läheisessä yhteistyössä tämän asetuksen noudattamisen varmistamiseksi.
6 artikla
Tässä asetuksessa tarkoitettuihin tuotteisiin sovelletaan neljännessä AKTETY-yleissopimuksessa määrätyistä suojatoimenpiteistä 18 päivänä joulukuuta 1990 annettua neuvoston asetusta (ETY) N:o 3705/90(2).
7 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä heinäkuuta 1994.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 27 päivänä heinäkuuta 1994.

Labels: 3
17
18